मुकेश ने आखिरी ओवर में 13 रन बचाए, सुंदर के थ्रो से पवेलियन लौटे मनीष पांडे; मोमेंट्स
IPL 2023 DC vs SRH Moments | Sundar Mukesh Kumar, इससे पहले दिल्ली ने मैच में 5 गेंदों पर 3 विकेट गंवाने के बाद वापसी की। वॉशिंगटन सुंदर के डायरेक्ट थ्रो ने सेट बैटर मनीष पांडे को पवेलियन भेजा।
इंडियन प्रीमियर लीग (IPL) में सोमवार के रोमांचक मुकाबले में दिल्ली कैपिटल्स ने सनराइजर्स हैदराबाद को 7 रन से हरा दिया। होम ग्राउंड राजीव गांधी स्टेडियम पर हैदराबाद को आखिरी ओवर में 13 रन की जरूरत थी, लेकिन मुकेश कुमार ने वॉशिंगटन सुंदर और मार्को यानसन के सामने 5 ही रन दिए और टीम को जीत दिला दी।
इससे पहले दिल्ली ने मैच में 5 गेंदों पर 3 विकेट गंवाने के बाद वापसी की। वॉशिंगटन सुंदर के थ्रो ने सेट बैटर मनीष पांडे को पवेलियन भेजा। हेनरिक क्लासेन ने SRH से एकमात्र छक्का लगाया और फिलिप सॉल्ट पहली ही गेंद पर आउट हो गए। मैच के ऐसे ही टॉप मोमेंट्स इस खबर में हम जानेंगे। मैच रिपोर्ट पढ़ने के लिए यहां क्लिक करें...
1. फिलिप सॉल्ट का गोल्डन डक
दिल्ली कैपिटल्स के लिए दूसरा मैच खेल रहे विकेटकीपर बैटर फिलिप सॉल्ट गोल्डन डक पर आउट हुए। वह मैच की तीसरी गेंद पर कैच आउट हो गए। हैदराबाद के भुवनेश्वर कुमार ने आउट स्विंगर फेंकी। बॉल फिलिप्स के बैट का बाहरी किनारा लेकर विकेटकीपर हेनरिक क्लासेन के हाथों में चली गई। इस तरह फिलिप्स अपना खाता नहीं खोल सके।
सॉल्ट दिल्ली में पृथ्वी शॉ की जगह ओपनिंग कर रहे थे। शॉ पिछले 6 मैचों से कुछ खास नहीं कर सके थे। इस कारण हैदराबाद के खिलाफ उन्हें मौका नहीं मिला, लेकिन सॉल्ट भी मौका भुना नहीं सके।
2. DRS में LBW हुए मिचेल मार्श
पहले ही ओवर में सॉल्ट का विकेट गंवाने के बाद मिचेल मार्श ने दिल्ली की पारी संभाली। लेकिन 5वें ओवर की चौथी बॉल थंगारसु नटराजन ने उनके पैड पर मारी। बॉलर ने अपील की, लेकिन अंपायर ने नॉटआउट कह दिया। हैदराबाद ने आखिरी पलों में रिव्यू लिया। रिव्यू में मार्श LBW हो गए और उन्हें 25 रन के निजी स्कोर पर पवेलियन लौटना पड़ा।
3. दिल्ली ने 5 गेंदों में 3 विकेट गंवाए 
पावरप्ले में मार्श और सॉल्ट के विकेट गंवाने के बाद कप्तान डेविड वॉर्नर और सरफराज खान ने दिल्ली की पारी संभाली। लेकिन 8वें ओवर की दूसरी ही गेंद पर हैदराबाद के वॉशिंगटन सुंदर ने वॉर्नर को कैच आउट कराकर इस पार्टनरशिप को तोड़ा। इसी ओवर की चौथी गेंद पर सरफराज खान भी कैच आउट हो गए।
नए बैटर अमन खान ने पहली ही गेंद पर सुंदर को चौका लगा दिया, लेकिन ओवर की आखिरी गेंद पर उन्होंने भी कैच उठा दिया। 8वें ओवर में दिल्ली को वॉशिंगटन सुंदर ने 3 झटके दे दिए।
4. सुंदर के थ्रो ने मनीष पांडे को पवेलियन भेजा 
19वें ओवर की दूसरी बॉल पर दिल्ली के मनीष पांडे ने स्क्वायर लेग में शॉट खेला। बाउंड्री पर वॉशिंगटन सुंदर ने मिसफील्ड किया, लेकिन उन्होंने बॉल जल्दी ही उठाई और कीपर की ओर थ्रो किया। 2 रन लेने की कोशिश में पांडे रनआउट हो गए। उन्होंने 34 रन बनाए।
मनीष के बाद 20वें ओवर में एनरिक नॉर्त्या और रिपल पटेल भी हेनरिक क्लासेन और उमरान मलिक की फील्डिंग के चलते रनआउट हो गए।
5. क्लासेन ने SRH का एकमात्र छक्का लगाया
145 रन के टारगेट का पीछा करने उतरी हैदराबाद को मयंक अग्रवाल ने अच्छी शुरुआत दिलाई, लेकिन वह और पांचवें नंबर तक टीम के बाकी बैटर्स दूसरी पारी में कोई छक्का नहीं लगा सके। लेकिन विकेटकीपर हेनरिक क्लासेन ने 17वें ओवर में एनरिक नॉर्त्या को कवर्स के ऊपर से छक्का लगाकर टीम के छक्कों का खाता खोल दिया।
क्लासेन 36 रन बनाकर 19वें ओवर में नॉर्त्या का ही शिकार हुए और अपनी टीम को जीत नहीं दिला सके।
6. मुकेश कुमार का बेहतरीन आखिरी ओवर 
145 रन के टारगेट के सामने हैदराबाद ने 19 ओवर में 6 विकेट पर 132 रन बना दिए थे। वॉशिंगटन सुंदर और मार्को यानसन के सामने आखिरी ओवर में 13 रन की जरूरत थी। दिल्ली के कप्तान डेविड वॉर्नर ने मुकेश कुमार को बॉल सौंप दी। उन्होंने ओवर में 5 ही रन दिए और अपनी टीम को 7 रन से जीत दिला दी।
अब देखें मैच के कुछ और इंटरेस्टिंग फोटोज...
स्पोर्ट्स की अन्य खबरें भी पढ़ें।
GT vs MI फैंटेसी इलेवन:विजय शंकर हो सकते हैं तुरुप के इक्के, रोहित-ईशान दिला सकते हैं पॉइंट्स
डियन प्रीमियर लीग (IPL) में सोमवार के रोमांचक मुकाबले में दिल्ली कैपिटल्स ने सनराइजर्स हैदराबाद को 7 रन से हरा दिया। होम ग्राउंड राजीव गांधी स्टेडियम पर हैदराबाद को आखिरी ओवर में 13 रन की जरूरत थी, लेकिन मुकेश कुमार ने वॉशिंगटन सुंदर और मार्को यानसेन के सामने 5 ही रन दिए और टीम को जीत दिला दी। पूरी खबर पढ़ने के लिए यहां क्लिक करें। 
दो मैचों में धोनी ने IPLसे संन्यास के दिए संकेत:कोलकाता में बोले-फैंस पीली जर्सी में मुझे विदाई देने की कोशिश कर रहे हैं​​​​​​​
चेन्नई सुपर किंग्स ने रविवार को कोलकाता नाइट राइडर्स को उसके होम ग्राउंड कोलकाता के इडेन गार्डन में 49 रन से हराया। यह धोनी का IPL में आखिरी सीजन हो सकता है। इसके संकेत धोनी लगातार दो मैचों से दे रहे हैं। पहले होमग्राउंड में हैदराबाद के खिलाफ जीत के बाद कहा कि वह अपने करियर के अंतिम फेज का आनंद ले रहे हैं। वहीं कोलकाता में CSK को सपोर्ट करने पहुंचे फैंस के प्रति आभार जताया और कहा कि वे विदाई देने की कोशिश कर रहे हैं।​​​​​​​ पूरी खबर पढ़ने के लिए यहां क्लिक करें।
​​​​​​​